Document ID: 31995D0294

Title and Content:
ΑΠΟΦΑΣΗ ΤΗΣ ΕΠΙΤΡΟΠΗΣ της 24ης Ιουλίου 1995 για καθορισμό του υποδείγματος πιστοποιητικού υγείας των ζώων για εμπορία ωαρίων και εμβρύων των ιπποειδών (Κείμενο που παρουσιάζει ενδιαφέρον για τον ΕΟΧ) (95/294/ΕΚ) Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Κοινότητας, την οδηγία 92/65/ΕΟΚ του Συμβουλίου της 13ης Ιουλίου 1992 που καθορίζει τους όρους υγειονομικού ελέγχου που διέπουν το εμπόριο και τις εισαγωγές στην Κοινότητα ζώων, σπέρματος, ωαρίων και εμβρύων που δεν υπόκεινται, όσον αφορά τους όρους υγειονομικού ελέγχου, στις ειδικές κοινοτικές ρυθμίσεις που αναφέρονται στο τμήμα Ι του παραρτήματος Α της οδηγίας 90/425/ΕΟΚ (1), και ιδίως το άρθρο 11 παράγραφος 3, όπως τροποποιήθηκε τελευταία από την απόφαση 95/176/ΕΚ της Επιτροπής (2), Εκτιμώντας: ότι στο παράρτημα Δ της οδηγίας 92/65/ΕΟΚ καθορίζονται οι υγειονομικοί όροι για συλλογή, επεξεργασία, αποθήκευση και μεταφορά ωαρίων και εμβρύων, καθώς και οι υγειονομικοί όροι που ισχύουν για φοράδες δότριες 7 ότι το υπόδειγμα πιστοποιητικού υγείας των ζώων για εμπορία ωαρίων και εμβρύων ιπποειδών πρέπει να καθοριστεί σύμφωνα με την παρούσα οδηγία 7 ότι η απόφαση 95/176/ΕΚ της Επιτροπής που τροποποιεί τα παραρτήματα της οδηγίας 92/65/ΕΟΚ όσον αφορά το σπέρμα, τα ωάρια και τα έμβρυα ιπποειδών τίθεται σε ισχύ από 1ης Οκτωβρίου 1995 7 ότι, ως εκ τούτου, η κτηνιατρική πιστοποίηση για εμπορία ωαρίων και εμβρύων ιπποειδών πρέπει να τεθεί σε ισχύ την ίδια ημερομηνία 7 ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Κτηνιατρικής Επιτροπής, ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ: Άρθρο 1 Τα κράτη μέλη πρέπει να διασφαλίζουν ότι μόνο ωάρια και έμβρυα ιπποειδών αποστέλλονται από την επικράτειά τους προς την επικράτεια ενός άλλου κράτους μέλους, τα οποία συνοδεύονται κατά τη μεταφορά από δεόντως συμπληρωμένο υγειονομικό πιστοποιητικό αντίστοιχο του υποδείγματος που αναφέρεται στο παράρτημα. Άρθρο 2 Η παρούσα απόφαση εφαρμόζεται από την 1η Οκτωβρίου 1995. Άρθρο 3 Η παρούσα απόφαση απευθύνεται στα κράτη μέλη. Βρυξέλλες, 24 Ιουλίου 1995.

Classification Labels:
105
986
703
36
2394

Label Descriptions:
{"105": "ΚΤΗΝΟΤΡΟΦΙΑ", "986": "Εμπορικές πράξεις", "703": "Εμπορική νομοθεσία", "36": "ΕΜΠΟΡΙΟ", "2394": "ΤΕΛΩΝΕΙΑΚΗ ΝΟΜΟΘΕΣΙΑ"}

EuroVoc IDs (Original): 2442
711
614
5962
3156
2450

EuroVoc IDs (Expanded): 2442
711
614
5962
3156
2450

Dataset Source: meu

Split: train